দৃশ্য থেকে দূরেগেল প্রায় বছর দুই ধরে এই অভিনেত্রীর বৃহস্পতি তুঙ্গে। সুঅভিনেত্রী হিসেবে বাংলাদেশে তো আগেই পাকা করেছেন অবস্থান। ২০১৩ সালে জড়ালেন টালিউডের সিনেমায়। বেশি সময় লাগেনি ওপার বাংলা মাত করতে। এই মাতামাতির স্বীকৃতিও মিলেছে হাতেনাতে। ভারত থেকে হাতে উঠেছে সেরা বাঙালি সম্মাননা, জি সিনে অ্যাওয়ার্ড ফিল্মফেয়ার অ্যাওয়ার্ড। ভালোবাসার শহর, বিসর্জন—এসব ছবি নিয়ে ছিলেন যথেষ্ট আলোচনায়।আর এ সময় বাংলাদেশের জিরো ডিগ্রি সিনেমার জন্য বাংলাদেশ থেকে আবারও পেয়েছেন ২০১৫ সালের শ্রেষ্ঠ অভিনেত্রীর জাতীয় চলচ্চিত্র পুরস্কার। স্বল্প সময়ে এত স্বীকৃতি এল যখন, তখন তাঁকে সফল না বলে উপায় আছে?সাফল্যের সূত্রগুলো কী, জয়া?: তথাকথিত সাকসেসে আমি বিশ্বাসই করি না। সাফল্যের অর্থ কী? এটা কোনো গন্তব্য নয়, এটা অনেকটা যাত্রার মতো। রাস্তায় চলতে গেলে অনেক সময় মণিমুক্তা কুড়িয়ে পাওয়া যায়, আমার কাছে পুরস্কার বা স্বীকৃতি এমন।এমন বিনয়-বাক্য শোনার পর হয় আপনি নিশ্চুপ হয়ে যাবেন, নয়তো কিছুটা ধাঁধায় পড়ে যাবেন। কারণ প্রায় নিয়মিত বিরতিতে যিনি হরেক স্বীকৃতিতে বাক্স ভারী করছেন, পরের প্রজন্মের কেউ কেউ যখন আদর্শ মানছেন তাঁকে, তাঁর মুখে এই বুলি মানায়!